Základná škola s materskou školou, Slovanská 330/23, Púchov

**Zápis do materskej školy**

Riaditeľstvo ZŠ s MŠ, Slovanská 330/23, Púchov oznamuje nasledovné informácie týkajúce sa podávania žiadostí/prihlášok do MŠ na školský rok 2021/22:

**Termín podania žiadosti /prihlášky**: **17.05.2021. a 24.05.2021 v** čase od 14.00 h do 16.00 h v materskej škole – v kancelárii zástupkyne MŠ.

**Spôsob podania žiadosti / prihlášky:**

* osobne, v dňoch 17. a 24. mája. 2021 s dôrazom na dodržanie hygienicko-epidemiologických opatrení, bez prítomnosti detí .
* písomne poštou, na základe vlastnej žiadosti rodiča, ktorá musí obsahovať údaje na základe zákona č. 245/2008 Z. z. o výchove a vzdelávaní alebo na základe formulára MŠ Slovanská.
* prostredníctvom elektronického podania doručeného do elektronickej schránky školy, alebo elektronického dokumentu, ktorý je autorizovaným elektronickým podpisom – nie mailom.

Žiadosť/prihláška o prijatie dieťaťa na predprimárne vzdelávanie je k dispozícii u zástupkyne materskej školy , na webovej stránke školy- zsslovanpu.edupage.org a na internetovej stránke materských škôl- [www.skolkapuchov.sk](http://www.skolkapuchov.sk).

**K vypísanej žiadosti/prihláške je potrebné priložiť**:

* potvrdenie o zdravotnej spôsobilosti od všeobecného lekára pre deti a dorast; pričom potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa / **žiadosť bez tohto potvrdenia nie je kompletná a nebude akceptovaná**/
* ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.
* na zápis je potrebné priniesť rodný list dieťaťa a občiansky preukaz zákonného zástupcu. Žiadosť podpisujú **obidvaja rodičia,** vypĺňajú všetky údaje.

**Podmienky prijatia:**

Do materskej školy sa **prednostne** prijímajú deti, ktoré :

* dosiahli 5 rokov veku do 31.08.2021, pre ktoré je plnenie predprimárneho vzdelávania povinné. Bližšie informácie nájdete na stránke Ministerstva školstva SR: https://www.minedu.sk/predprimarne-vzdelavanie/
* pokračujú v plnení povinného predprimárneho vzdelávania,
* budú umiestnené v zariadení na základe rozhodnutia súdu
* sú v starostlivosti osamelého rodiča o dieťa,

**Rozhodnutie** o prijatí alebo neprijatí dieťaťa  na nasledujúci školský rok vydá riaditeľka školy  písomne **do 15. júna 2021**. V rozhodnutí o prijatí dieťaťa môže riaditeľka školy určiť adaptačný alebo diagnostický pobyt dieťaťa po dobu maximálne troch mesiacov.